ananddey/assamese-wiki-corpus huggingface dataset:
কামৰূপী সংস্কৃতি

কামৰূপী সংস্কৃতি বুলিলে ঔপনিৱেশিক যুগৰ কামৰূপ জিলাৰ লোকসকলে অনুসৰণ কৰা সাংস্কৃতিক মূল্যবোধক বুজোৱা হয়।

ভাষা

কামৰূপৰ কথ্য ভাষা হ’ল অসমীয়াৰ কামৰূপী উপভাষা।

ধৰ্ম

পাৰম্পৰিকভাৱে হিন্দু ধৰ্মই কামৰূপীসকলৰ মুখ্য ধৰ্ম। কামৰূপৰ সাংস্কৃতিক বিকাশ হিন্দু জীৱন-পদ্ধতিয়ে গভীৰভাৱে প্ৰভাৱিত কৰিছে, যি দিন-প্ৰতি জীৱনত প্ৰত্যক্ষ দেখা যায়। কামাখ্যা দেৱালয়ক বিভিন্ন পুৰাণত কামৰূপৰ হৃদয় হিচাপে বৰ্ণনা কৰা হৈছে।

সাহিত্য

কামৰূপী সাহিত্যৰ লিখিত ৰূপ আৰম্ভ হৈছিল কমৰূপৰ ৰজাসকলৰ তাম্ৰপট্ট আৰু শিলালিপিৰ পৰা, লগতে চৰ্যাপদৰদ্বাৰাও, যি পূব ভাৰতৰ এক গুৰুত্বপূৰ্ণ সৃষ্টি। লুইপাদ, মীননাথ, হেম সৰস্বতী, অনন্ত কন্দলী, হৰিবৰ বিপ্ৰ, ৰুদ্ৰ কন্দলী আৰু ভট্টদেৱ আদিক জনপ্ৰিয় কামৰূপী সাহিত্যিক হিচাপে গণ্য কৰা হয়।

লোকসাহিত্য

কামৰূপী নৃত্য বৈষ্ণৱ ধৰ্মৰ প্ৰভাৱৰ অন্তৰ্গত নৃত্য ৰূপ, যি কামৰূপী লোকসাহিত্যৰ অংশ।

সংগীত

কামৰূপী লোকগীত হৈছে পুৰণি কালৰপৰা গোৱা পৰম্পৰাগত গীতসমূহ, য’ত বিবাহ, তথা জীৱনৰ বিভিন্ন দিশক সামৰি লৈছে।

উৎসৱ

কামৰূপ অঞ্চলেৰ মুখ্য উৎসৱসমূহ হ’ল দোমাহী; ‘‘ভঠেলি’’ — এপ্ৰিলৰ মাজভাগত অনুষ্ঠিত বাঁহ পূজা, অম্বুবাচী মেলা, আৰু বিভিন্ন পূজা। শীতকালত দলবদ্ধভাৱে গোৱা ‘‘মহোহো’’ নামেৰে মহ খেদা এক জনপ্ৰিয় পৰম্পৰা আছে। লগতে ‘‘ওজাপালি’’ নামেৰে দেৱী মনসাৰ কাহিনীভিত্তিক এক গীতিকাৰ পৰম্পৰা আছে।

আৰু চাওক

গুৱাহাটী

উৎস

বাহ্যিক সংযোগ

শ্ৰেণী:কামৰূপ জিলা
শ্ৰেণী:অসমৰ সংস্কৃতি
জীৱন (দ্ব্যৰ্থতা দূৰীকৰণ পৃষ্ঠা)

জীৱন এনে এটা বৈশিষ্ট যাৰ জৰিয়তে জীৱিত আৰু মৃত জীৱৰ মাজৰ পাৰ্থক্য বুজিব পাৰি।

জীৱনৰ অন্য কিছুমান অৰ্থ হৈছে:
মানৱ জীৱন (দ্ব্যৰ্থতা দূৰীকৰণ পৃষ্ঠা)
মানুহৰ অৱস্থা
জীৱনী
আত্মজীৱনী
দৈনন্দিন জীৱন, দৈনিক এজন মানুহে যি কৰে বা অনুভৱ কৰে
ব্যক্তিগত জীৱন, এজন ব্যক্তিৰ ব্যক্তিগত জীৱন, যি ৰাজহুৱা নহয়

শ্ৰেণী:দ্ব্যৰ্থতা দূৰীকৰণ পৃষ্ঠা
ৰুবিনা ফ্ৰান্সিছ

ৰুবিনা ফ্ৰান্সিছ (, জন্ম: ১৯৯৯ চন) এগৰাকী ভাৰতীয় পেৰা পিষ্টল শ্বুটাৰ। ২০২৪ চনৰ জুলাই মাহত দ্বিপাক্ষিক নীতিৰ অধীনত পেৰিছ পেৰালিম্পিকৰ বাবে তেওঁ যোগ্যতা লাভ কৰে। ২০২৪ চনত পেৰিছত অনুষ্ঠিত পেৰালিম্পিকত তেওঁ পি২ ১০ মিটাৰ এয়াৰ পিষ্টল এছএইচ১ ইভেণ্টত ব্ৰঞ্জৰ পদক লাভ কৰে। ইয়াৰ লগে লগে পিষ্টল গুলীচালনাত পেৰালিম্পিকত পদক লাভ কৰা প্ৰথমগৰাকী ভাৰতীয় মহিলা হিচাপে তেওঁ ইতিহাস ৰচনা কৰে।

প্ৰাৰম্ভিক জীৱন

১৯৯৯ চনত মধ্য প্ৰদেশত ৰুবিনা ফ্ৰান্সিছৰ জন্ম হৈছিল।

খেলুৱৈ জীৱন

২০২১ চনত জাপানৰ টকিঅ'ত অনুষ্ঠিত হোৱা গ্ৰীষ্মকালীন পেৰালিম্পিকৰ বাবে ৰুবিনায়ে যোগ্যতা অৰ্জন কৰিছিল আৰু চূড়ান্ত প্ৰতিযোগিতাত সপ্তম স্থান লাভ কৰিছিল।
ৰুবিনাই ২০২১ চনত আন্তঃৰাষ্ট্ৰীয় শ্বুটিং ক্ৰীড়া ফেডাৰেচনৰ মহিলাৰ ১০ মিটাৰ এয়াৰ পিষ্টল এছ এইচ ১ বিশ্ব শ্বুটিং পেৰা স্পৰ্ট ৰেংকিঙত পাঁচ নম্বৰ স্থান লাভ কৰিছিল। তেওঁ ২০১৮ চনৰ এছিয়ান পেৰা গেমছত পি২- মহিলাৰ ১০ মিটাৰ এয়াৰ পিষ্টল এছএইচ১ ইভেণ্টত অংশগ্ৰহণ কৰিছিল।

২০২২ চনত সংযুক্ত আৰৱ আমিৰাতৰ আল আইনত অনুষ্ঠিত হোৱা বিশ্ব শ্বুটিং পেৰা স্প'ৰ্ট চেম্পিয়নশ্বিপত তেওঁ সোণৰ পদক লাভ কৰে। ২০২৪ চনৰ জুলাই মাহত দ্বিপাক্ষিক নীতিৰ অধীনত পেৰিছ পেৰালিম্পিকৰ বাবে তেওঁ যোগ্যতা লাভ কৰে। ২০২৪ চনত পেৰিছত অনুষ্ঠিত পেৰালিম্পিকত তেওঁ পি২ - ১০ মিটাৰ এয়াৰ পিষ্টল এছএইচ১ ইভেণ্টত ব্ৰঞ্জৰ পদক লাভ কৰে।

তথ্য উৎস

শ্ৰেণী:জীৱিত ব্যক্তি
শ্ৰেণী:মধ্য প্ৰদেশৰ ব্যক্তি
শ্ৰেণী:ভাৰতৰ পেৰা-শ্বুটাৰ
শ্ৰেণী:ভাৰতীয় পেৰালিম্পিক প্ৰতিযোগী
শ্ৰেণী:পেৰালিম্পিকত পদক বিজয়ী ভাৰতীয়
শ্ৰেণী:অৰ্জুন বঁটা বিজয়ী
স্বৰ্গজ্যোতি বৰুৱা

স্বৰ্গজ্যোতি বৰুৱা , বিয়াৰ আগত স্বৰ্গজ্যোতি দত্ত, এগৰাকী অসমীয়া অভিনেত্ৰী। ১৯৩৫ চনত মুক্তিপ্ৰাপ্ত প্ৰথম অসমীয়া চলচ্চিত্ৰ জয়মতীত তেওঁ শিশুশিল্পী হিচাপে অভিনয় কৰিছিল। চলচ্চিত্ৰখন প্ৰযোজনা আৰু পৰিচালনা কৰিছিল ৰূপকোঁৱৰ জ্যোতিপ্ৰসাদ আগৰৱালাই আৰু অভিনয় কৰিছিল আইদেউ সন্দিকৈ, ফণী শৰ্মা ইত্যাদি শিল্পীয়ে। ১৯৩৩ আৰু ১৯৩৫ চনৰ মাজৰ সময়ছোৱাত ছবিখনৰ শ্বুটিং হৈছিল। তেওঁ বোলছবিখনত ডালিমীৰ ভূমিকাত অভিনয় কৰিছিল।

স্বাস্থ্যজনিত কাৰণত তেওঁৰ কম বয়সতে মৃত্যু হয়। তেওঁ গোলাঘাটৰ তাৰা প্ৰসাদ বৰুৱাৰ লগত বিবাহপাশত আৱদ্ধ হৈছিল। তাৰাপ্ৰসাদ বৰুৱা আছিল স্কটিছ চাৰ্চ কলেজৰ প্ৰাক্তন ছাত্ৰ, কলিকতা বিশ্ববিদ্যালয়ৰ স্বৰ্ণপদক লাভকৰোঁতা, এজন নামজ্বলা উকীল আৰু লগতে অসমৰ তাম্ৰপত্ৰ লাভ কৰা এজন স্বাধীনতা সংগ্ৰামী।

তথ্যসূত্ৰ

বাহ্যিক সংযোগ

শ্ৰেণী:অসমীয়া চলচ্চিত্ৰৰ অভিনেত্ৰী
বাতাক উপাখ্যান

বাতাক উপাখ্যান হৈছে ইণ্ডোনেছিয়াৰ উত্তৰ ছুমাত্ৰাৰ বাতাক জনগোষ্ঠীৰ আদি বিশ্বাস, যিটো খ্ৰীষ্টান ধৰ্ম (প্ৰটেষ্টাণ্ট বা কেথলিক) বা ইছলাম ধৰ্ম আহিবৰ আগতে গ্ৰহণ কৰা হৈছিল।
দেবাতা মুলাজাদি না বোলোন-ৰ প্ৰথম সৃষ্টি আছিল মানুকমানুক হুলাম্বুজাতি, এটা অলৌকিক কুকুৰা যাৰ ঠোঁট লোহাৰ আৰু গৰখাৰ আঙুঠি উজ্জ্বল আছিল।

তথ্যসূত্ৰ

শ্ৰেণী:লোক-সংস্কৃতি
শ্ৰেণী:লোকগাথা
শ্ৰেণী:ইণ্ডোনেচিয়াৰ জনগোষ্ঠী
শ্ৰেণী:পৌৰাণিক কথা
২৮ ছেপ্টেম্বৰ

ঘটনাৱলী

১১০৬ - ইংলেণ্ডৰ ৰজা প্ৰথম হেনৰীৰ নৰ্মাণ্ডি অধিকাৰ হয়। ইংলেণ্ড আৰু নৰ্মাণ্ডিৰ পুনৰ একত্ৰীকৰণ হয়।
১৮৩৭ - ৬২ বছৰ বয়সত বাহাদুৰ শ্বাহে মোগল সিংহাসন আৰোহণ কৰে। উল্লেখ্য যে শেষৰজন মোগল সম্ৰাট বাহাদুৰ শ্বাহে চিপাহী বিদ্ৰোহত অভিযুক্ত হৈ মৃত্যুবৰণ কৰিবলগীয়া হৈছিল।
১৮৮৭ - চীনৰ হালধীয়া নদী (Yellow River) বা হোৱাং হি নদীত প্ৰবল বৰষুণৰ ফলত ভয়ংকৰ বানপানী হৈছিল। এই বানপানীত স্বীকৃত তথ্যমতে ৯০০,০০০ আৰু আনুমানিক ২০,০০,০০০ লোকৰ মৃত্যু হৈছিল।
১৮৮৯ - প্ৰথম মিটাৰৰ মান নিৰ্নয় কৰা হৈছিল।
১৯১৮ - প্ৰথম বিশ্বযুদ্ধত ছাৰ্বিয়ানৰ হাতত বুলগেৰিয়াৰ সীমান্তত পৰাজয়ৰ পাছত বুলগেৰিয়াই আত্মসমৰ্পণ কৰে।
১৯২৮ - বিজ্ঞানী আলেকজেণ্ডাৰ ফ্লেমিঙে পেনিচিলিন আৱিষ্কাৰ কৰে।

জন্ম

৫৫১ খ্ৰীষ্টপূৰ্ব - কনফুছিয়াছ, চীনা দাৰ্শনিক।
১৮০৩ - প্ৰছপাৰ মেৰিম, প্ৰখ্যাত ফৰাচী ঔপন্যাসিক। কলম্বো আৰু কাৰমেন তেওঁৰ দুখন অনবদ্য উপন্যাস।
১৮৫২ - হেনৰী মইছান (Henri Moissan), ন'বেল জয়ী ফৰাচী ৰসায়ন বিজ্ঞানী, ফ্ল'ৰিনৰ আৱিষ্কাৰক।
১৮৩৮ - শ্ৰী ছাইবাবা, ধৰ্মগুৰু।
১৮৫০ - ভোলানাথ বৰুৱা, অসমীয়া উদ্যোগী আৰু ব্যৱসায়ী।
১৮৯১ - হলধৰ ভূঞা, শ্ৰীমন্ত শঙ্কৰদেৱ সঙ্ঘৰ এজন অন্যতম প্ৰতিস্থাতা।
১৯২৯ - লতা মংগেশকাৰ, ভাৰতীয় গায়িকা, নাইটিংগেল বা কোকিল কণ্ঠি গায়িকা হিচাপে খ্য়াত।
১৯৩৪ - ব্ৰিজিট বাৰড'ট ( Brigitte Bardot), ফৰাচী অভিনেত্ৰী আৰু গায়িকা।
১৯৪৭ - শেখ হাছিনা ৱাজেদ, বাংলাদেশৰ বৰ্তমান প্ৰধানমন্ত্ৰী।
১৯৬৮ - নাঅ'মী ৱাটছ (Naomi Watts), ইংৰাজ অভিনেত্ৰী।
১৯৮২ - অভিনৱ সিং বিন্দ্ৰা, শ্বুটাৰৰ বিশ্ব চেম্পিয়নশ্বিপ আৰু অলিম্পিক গেমছত স্বৰ্ণ পদক বিজয়ী এজন ভাৰতীয় খেলুৱৈ। তেওঁ সাধৰণতে ১০ মিটাৰ এয়াৰ ৰাইফল বিভাগত প্ৰতিদণ্ডিতা কৰে। বিন্দ্ৰা ২০০৮ বেইজিং অলিম্পিক গেমছত প্ৰথম ভাৰতীয় ক্ৰীড়াবিদ হিচাপে ব্যক্তিগত ইভেণ্টত স্বৰ্ণ পদক জিকিছিল।
১৯৮২ - ৰণবীৰ কাপুৰ, বলীউডৰ অভিনেতা।
১৯৮৫ - মৌনী ৰায়, বলীউডৰ অভিনেত্ৰী।
১৯৮৭ - হিলাৰী ডাফ (Hilary Duff), হলীউডৰ অভিনেত্ৰী।

মৃত্যু

৪৮ খ্ৰীষ্টপূৰ্ব - পম্পে বা পম্পী দা গ্ৰেট (Pompey), ৰোমান সেনাপতি।
১৮৩৭ - আকবৰ শ্বাহ দ্বিতীয় বা আকবৰ দ্বিতীয়, ঊনবিংশতিতম মোগল সম্ৰাট।
১৮৯৫ - লুই পাষ্টৰ (Louis Pasteur), ফৰাচী ৰসায়ন আৰু অনুজীৱ বিজ্ঞানী, টিকা দিয়া নীতি বা সূত্ৰৰ উদ্ভাৱক।
১৯৫৩ - এডৱিন হাবল, এগৰাকী আমেৰিকান জ্যোতিৰ্বিজ্ঞানী আছিল। বহিঃতাৰকাৰাজ্যিক জ্যোতিৰ্বিজ্ঞান আৰু নিৰীক্ষণভিত্তিক ব্ৰহ্মাণ্ডবিজ্ঞানৰ ক্ষেত্ৰ দুখন গঢ় দিয়াত তেওঁ গুৰুত্বপূৰ্ণ ভূমিকা লৈছিল। হাবলক সৰ্বকালৰ সৰ্বশ্ৰেষ্ঠ জ্যোতিৰ্বিজ্ঞানীসকলৰ এজন বুলি গণ্য কৰা হয়।
১৯৫৬ - ৱিলিয়াম ই ব'য়িং (William E. Boeing), আমেৰিকাৰ উৰাজাহাজ, কৃত্ৰিম উপগ্ৰহ আৰু ৰকেট নিৰ্মান কৰা ব'য়িং কোম্পানীৰ প্ৰতিষ্ঠাতা।
১৯৯৮ - শিৱপ্ৰসাদ সিং, হিন্দী সাহিত্যৰ এগৰাকী প্ৰসিদ্ধ সাহিত্যক।
২০০৪ - মুলক ৰাজ আনন্দ, ইংৰাজী ভাষাৰ প্ৰখ্যাত ভাৰতীয় সাহিত্যিক।
২০২০ - চৈয়দা আনোৱাৰা টাইমূৰ, অসমৰ প্ৰথম আৰু একমাত্ৰ মহিলা মুখ্যমন্ত্ৰী।

দিৱস

বিশ্ব জলাতঙ্ক দিৱস।
ক্ষুদ্ধা নিবাৰণ দিৱস।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা
দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:ছেপ্টেম্বৰ

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন

তথ্য সূত্ৰ
ফ

ফ অসমীয়া ব্যঞ্জনবৰ্ণ মালাৰ ২২ নং আখৰ। ব্যঞ্জনবৰ্ণৰ উচ্চাৰণত হাওঁফাওঁৰ পৰা ওলাই অহা বায়ু মুখৰ ভিতৰত কৰবাত অকণমান হলেও বাধাপ্ৰাপ্ত হয়; স্বৰতন্ত্ৰী সঞ্চালিত হবও পাৰে বা নহবও পাৰে। 'ফ'ও এটি ব্যঞ্জন বৰ্ণ, সেয়ে 'ফ' উচ্চাৰণ কৰোঁতেও বায়ু মুখৰ ভিতৰত বাধাপ্ৰাপ্ত হয়।

স্বৰবৰ্ণৰ লগত যোগ হ'লে

স্বৰবৰ্ণ 'ফ'ৰ লগত যোগ হ'লে
অফ
আ ফা
ইফি
ঈফী
উফু
ঊফূ
ঋফৃ
এফে
ঐফৈ
ওফো
ঔফৌ

যুক্তবৰ্ণ (ফ যোগ)

ফ + ৰ = ফ্ৰ = ফ্ৰান্স

'ফ'ৰে আৰম্ভ শব্দৰ উদাহৰণ

ফৰিং
ফল
ফাগুন
ফলক
ফণি
ফচল
ফাঁকি
ফকীৰ
ফলি

তথ্যসংগ্ৰহ

শ্ৰেণী:অসমীয়া ব্যঞ্জনবৰ্ণ
মাৰিয়া পুনলেৰ্টলাৰ্প

মাৰিয়া লিন এহ্ৰেন (থাই: มาเรีย ลินน์ เอียเรียน, পেছাগতভাৱে মাৰিয়া পুনলেৰ্টলাৰ্প (มารีญา พูลเลิศลาภ), জন্ম: ১৮ জানুৱাৰী ১৯৯২), এগৰাকী ছুইডিছ-থাই অভিনেত্ৰী, মডেল, কৰ্মী আৰু সৌন্দৰ্য প্ৰতিযোগিতাৰ খিতাপধাৰী যিয়ে মিছ ইউনিভাৰ্ছ থাইলেণ্ড ২০১৭ জয় কৰে। তেওঁ থাইলেণ্ডক প্ৰতিনিধিত্ব কৰি মিছ ইউনিভাৰ্ছ ২০১৭ত অংশগ্ৰহণ কৰে, য’ত তেওঁ শীৰ্ষ ৫ত স্থান লাভ কৰে।

কেৰিয়াৰ

২০১৬ চনৰ আগষ্ট মাহত পুনলেৰ্টলাৰ্পে ভোগ থাইলেণ্ডৰ কভাৰত পোজ দি মডেলিঙৰ কেৰিয়াৰ আৰম্ভ কৰে।

২০১৮ চনত তেওঁ এছিয়াৰ নেক্সট টপ মডেল (ছিজন ৬)-ৰ চতুৰ্থ খণ্ডত অতিথি তাৰকা হিচাপে অংশগ্ৰহণ কৰে।

২০১৯ চনৰ ফেব্ৰুৱাৰী মাহত তেওঁ দ্য ফেচ থাইলেণ্ড (ছিজন ৫)-ত টনি ৰাক্কেন, বিৰাহ্যা পাত্তৰাচোকচাই আৰু বেংক অনুসিথৰ সৈতে গুৰু হিচাপে যোগদান কৰে।

পেজেণ্ট্ৰি

মিছ ইউনিভাৰ্ছ থাইলেণ্ড ২০১৭

২০১৭ চনৰ ২৯ জুলাইত পুনলাৰ্টলাৰ্পে মিছ ইউনিভাৰ্ছ থাইলেণ্ড ২০১৭ লাভ কৰে। ইয়াৰ প্ৰাৰম্ভিক ছেগমেণ্টৰ সময়ত পুনলাৰ্টলাৰ্পে বেংকক এয়াৰৱেজৰ পৃষ্ঠপোষকতাত বুটিক লেডী খিতাপ লাভ কৰে, যাৰ সৈতে ১০০,০০০ বাট নগদ ধন আৰু আগন্তুক মিছ ইউনিভাৰ্ছ ২০১৭ প্ৰতিযোগিতাৰ গন্তব্যস্থানলৈ বিনামূলীয়া ৰাউণ্ড-ট্ৰিপ প্ৰথম শ্ৰেণীৰ বিমান টিকট প্ৰদান কৰা হৈছিল।

প্ৰতিযোগিতাখনৰ সময়ত পুনলাৰ্টলাৰ্পক সোধা হৈছিল যে মহিলা হোৱাটো কি কঠিন। তাই উত্তৰ দিলে:

প্ৰতিযোগিতাখনৰ সময়ত তেওঁ কয় যে তেওঁ যৌন সমতা, কিশোৰ-কিশোৰী গৰ্ভাৱস্থা, সঠিক আৱৰ্জনা নিষ্কাশন আৰু গৃহহীন লোকৰ যত্ন লোৱাৰ বিষয়সমূহৰ ওপৰত কাম কৰিব বিচাৰে।

এহৰেনে খোন অধ্যয়ন আৰু অনুশীলন কৰিবলগীয়া হৈছিল, য'ত পৰম্পৰাগত থাই নৃত্য আৰু হুন ক্ৰাবক পুতলা শিল্প অন্তৰ্ভুক্ত।

ব্যক্তিগত জীৱন

পুনলেৰ্টলাৰ্প এগৰাকী বৌদ্ধ ধৰ্মাৱলম্বী। তেওঁ থাইলেণ্ডৰ শিশুসকলৰ বাবে থাই ৰাজকীয় পৰিয়ালে পৃষ্ঠপোষকতা কৰা অলাভজনক প্ৰতিষ্ঠান ডুয়াং প্ৰতীপত স্বেচ্ছামূলক ইংৰাজী শিক্ষয়িত্ৰী হিচাপে সেৱা আগবঢ়ায়।

২০২০ চনত তেওঁ ২০২০ চনৰ থাইলেণ্ডৰ প্ৰতিবাদৰ অংশগ্ৰহণকাৰীসকলৰ প্ৰতি নিজৰ সমৰ্থন প্ৰকাশ কৰে।

তথ্যসূত্ৰ

শ্ৰেণী:থাইলেণ্ডৰ ব্যক্তি
শ্ৰেণী:মডেল
শ্ৰেণী:সৌন্দৰ্য প্ৰতিযোগী
শ্ৰেণী:নাৰীবাদী
ক'লা জীৰা

ক'লা জীৰা হৈছে ৰাণুকুলেচিয়া পৰিয়ালৰ অন্তৰ্গত পূৱ ভুমধ্যসাগৰীয় অঞ্চল, উত্তৰ আফ্ৰিকা, ভাৰতীয় উপমহাদেশ, আৰু পশ্চিম এছিয়াৰ এক বৃহৎ অঞ্চলৰ এবিধ স্থানীয় একবাৰ্ষিক সপুষ্পক উদ্ভিদ।

ক'লা জীৰা ২০-৩০ ছেমি (৭.৯–১১.৮ ইঞ্চি) ওখ হয়, পাতল, ৰৈখিক (কিন্তু সূতাৰ দৰে নহয়) পাত থাকে। ফুলবোৰ কোমল, আৰু সাধাৰণতে ৰঙীন হালধীয়া নীলা আৰু বগা ৰঙৰ পাঁচৰ পৰা দহটাকৈ পাহি থাকে। ফলটোত তিনিৰ পৰা সাতটা ঐক্যবদ্ধ ডাঙৰ আৰু ইনফোল্ড কেপচুল থাকে, য'ত অজস্ৰ বীজ থাকে যাক মছলা হিচাপে ব্যৱহাৰ কৰা হয়।

তথ্য সংগ্ৰহ

শ্ৰেণী:মছলা
ভি গীতা

ভি গীতা এগৰাকী ভাৰতীয় নাৰীবাদী কৰ্মী আৰু ভাৰতীয় লেখক, যি জাতি, লিংগ, শিক্ষা আৰু নাগৰিক অধিকাৰ সম্পৰ্কীয় বিষয়ত লেখা-মেলা কৰে। তেওঁ মাদ্ৰাজত থাকি কাম কৰে আৰু বৰ্তমান তামিলনাডুত চলি থকা বেচৰকাৰী সংস্থাসমূহৰ প্ৰকৃতি আৰু প্ৰসাৰৰ ওপৰত গৱেষণা কৰি আছে। তেওঁ তাৰা বুকছৰ সম্পাদকীয় সঞ্চালক।

শিক্ষা

ভি গীতা তামিলনাডুৰ চেন্নাইৰ এগৰাকী নাৰীবাদী কৰ্মী, লেখক আৰু ইতিহাসবিদ। তেওঁ মাদ্ৰাজ খ্ৰীষ্টান কলেজ আৰু অ’ৱা বিশ্ববিদ্যালয়ত অধ্যয়ন কৰিছিল আৰু কলেজীয়া দিনবোৰত ৰাজনৈতিকভাৱে সক্ৰিয় আছিল। উল্লেখযোগ্য বিভিন্ন সাহিত্যিকসকলৰ ভিতৰত শ্বেক্সপীয়েৰৰ ৰচনাই তেওঁক আটাইতকৈ বেছি অনুপ্ৰাণিত কৰিছিল। ১৯ শতিকাৰ জৰ্জ এলিয়ট, লিঅ’ টলষ্টয় আৰু জোচেফ কনৰাডৰ দৰে কল্পকাহিনী লেখকেও তেওঁৰ বৌদ্ধিক মনোজগতত প্ৰভাৱ পেলাইছিল। ভাৰতীয় সাহিত্যিকসকলৰ মাজত মধ্যযুগীয় বৈষ্ণৱী ভক্তি কবিতা তেওঁ ভাল পাইছিল আৰু আধুনিকতাবাদী এ মাধবৈহহ আৰু সুব্ৰমনিয়ান ভাৰতীক অনুসৰণ কৰিছিল। ইয়াৰ বাহিৰেও বাংলা লেখিকা সাবিত্ৰী ৰে, ইতিহাসবিদ শ্বিলা ৰ’ব’থাম আৰু সমালোচক মেৰিনা ৱাৰ্নাৰ তেওঁৰ সাহিত্যিক প্ৰৱণতাক প্ৰভাৱিত কৰা বহু মহিলা লেখিকাৰ ভিতৰত অন্যতম। ৰাজনৈতিক মতাদৰ্শৰ ক্ষেত্ৰত আম্বেদকাৰ, পেৰিয়াৰ, ফানন আৰু কে.বালাগোপালৰ শিক্ষাই তেওঁৰ ওপৰত অপৰিসীম প্ৰভাৱ পেলাইছে। ১৯৯৮ চনত তেওঁ তাৰা বুকছত সম্পাদকীয় পৰিচালক হিচাপে যোগদান কৰে আৰু তেতিয়াৰ পৰাই পৌৰাণিক কাহিনী আৰু থলুৱা জনজাতীয় আৰু লোক পৰম্পৰাৰ ওপৰত বিভিন্ন ধৰণৰ কলা আৰু সাহিত্যিক প্ৰকল্পৰ সৈতে জড়িত হৈ আছে।

তথ্যসূত্ৰ

শ্ৰেণী:ভাৰতীয় ইতিহাসবিদ
শ্ৰেণী:নাৰীবাদী লেখক
শ্ৰেণী:সমাজকৰ্মী
ৰাকেশ শৰ্মা

ৰাকেশ শৰ্মা (জন্ম ১৩ জানুৱাৰী, ১৯৪৯) ভাৰতীয় বায়ু সেনাৰ এজন প্ৰাক্তন ব্যৱহাৰিক বৈমানিক। ১৯৮২ চনত তেওঁক ৰাছিয়াৰ মহাকাশ অভিযানত অৰ্ন্তভূক্ত কৰে আৰু ১৯৮৪ চনৰ ২ এপ্ৰিলত চয়ুজ টী-১১ মহাকাযানৰ জৰিয়তে আৰু দুজন মহাকাশচাৰীৰ মহাকাশলৈ যোৱা প্ৰথম ভাৰতীয় হিচাবে গৌৰৱ অৰ্জন কৰে।

জন্ম আৰু প্ৰাৰম্ভিক জীৱন

১৯৪৯ চনৰ ১৩ জানুৱাৰীত পাটিলায়াত ৰাকেশ শৰ্মাৰ জন্ম হৈছিল। ১৯৬৬ চনত তেওঁ আই,এ,এফ কেডাৰ ৰূপে যোগদান কৰিছিল আৰু পিছলৈ ১৯৭০ চনত ভাৰতীয় বায়ু বাহিনী ত এজন বৈমানিক হিচাবে যোগদান কৰে। ১৯৭১ চনত হোৱা ভাৰত-পাকিস্থানৰ যুদ্ধত তেওঁ এজন বৈমানিক হিচাবে যুঁজাৰু মিগ শ্ৰেণীৰ বিমান সফলতাৰে উৰুৱাইছিল। ১৯৮৪ চনত তেওঁ স্কুৱাডন লীডাৰ হিচাবে স্বীকিতি পায়। তেওঁৰ উৰণশৈলী লাহে লাহে সকলোৰে জ্ঞাত হ'বলৈ ধৰে আৰু তেতিয়াই ISRO আৰু Soviet Intercosmos space program ৰ মহাকাশ অভিযানবোৰত ব্যৱহাৰিক বৈমানিক ৰূপে অৰ্ন্তভূক্ত কৰে।

কৃতিত্ব

স্কুৱাডন লীডাৰ ৰাকেশ শৰ্মা মুখ্যত এজন ব্যৱহাৰিক বৈমানিক আছিল। ১৯৮২ চনত তেওঁ ৰাছিয়াৰ মহাকাশ অভিযানত অৰ্ন্তভূক্ত কৰে আৰু ১৯৮৪ চনৰ ২ এপ্ৰিলত চয়ুজ ট-১১ মহাকাযানৰ জৰিয়তে আৰু দুজন মহাকাশচাৰীৰ মহাকাশলৈ যোৱা প্ৰথম ভাৰতীয় হিচাবে গৌৰৱ অৰ্জন কৰে। মহাকাশত তেওঁৰ প্ৰধান কাম আছিল জৈৱ-দৰৱ(bio medicine) আৰু remote sensing। ৰাকেশ শৰ্মা মহাকাশলৈ যোৱাৰ লগে লগে ভাৰতেও অন্য এক এক কৃতিত্ব লাভ কৰে, মহাকাশলৈ মানুহ পঠিওৱা ১৪ সংখ্যক দেশ হিচাবে। এইটো সফলতাৰ কাৰনে ভাৰত চৰকৰে ৰাকেশ শৰ্মাক অশোক চক্ৰ সন্মান প্ৰদান কৰে। ইয়াৰ সামন্তৰালকৈ Malyshev আৰু Strekalov লৈও এই সন্মান আগবঢ়োৱা হয় আৰু ইয়াৰ লগে লগে প্ৰথম বাৰৰ বাবে আৰু অন্তিম বাৰৰ বাবে ভাৰতীয় ইতিহাসত দুজন বিদেশীক এই বিৰল সন্মান যঁচা হয়।
পিছলৈ ৰাকেশ শৰ্মাই HAL বিমান কেন্দ্ৰত ব্যৱহাৰিক বৈমানিক হিচাবে যোগদান কৰে। তাত তেওঁৰ প্ৰধান কাম আছিল ওঝাৰ কাৰখানাৰ পৰা তৈয়াৰ কৰা যুঁজাৰু বিমান সমূহৰ উৰণৰ পূৰ্বে অন্তিম পৰীক্ষা কৰি স্বীকিতি দিয়া(testing officer)।
শেষত ৱিং কামাণ্ডাৰ হিচাবে তেওঁ অৱসৰ গ্ৰহন কৰে। অৱসৰৰ পাছত ১৯৮৭ চনত তেওঁ HAL যোগদান কৰে আৰু ১৯৯২ চনত মুখ্য ব্যৱহাৰিক বৈমানিক হিচাবে HAL ৰ নাশিক শাখাত যোগদান কৰে আৰু অন্তিম পৰ্য্যায়ত HAL ৰ বাংগালোৰো শাখাত যোগদান কৰি ২০১৩ চনত সকলোধৰনৰ পদবীৰ পৰা অৱসৰ গ্ৰহণ কৰে।

তথ্য সংগ্ৰহ

বাহ্যিক সংযোগ

Interview with Rakesh Sharma in August 2013
Biography of Rakesh Sharma

শ্ৰেণী:মহাকাশচাৰী
শ্ৰেণী:বৈমানিক
শ্ৰেণী:জীৱিত ব্যক্তি
শ্ৰেণী:ভাৰতৰ ব্যক্তি
ডক্তৰ বেজবৰুৱা (চলচ্চিত্ৰ)

ডক্তৰ বেজবৰুৱা ১৯৬৯ চনত মুক্তিপ্ৰাপ্ত এখন অসমীয়া চলচ্চিত্ৰ। ব্ৰজেন বৰুৱাৰ দ্বাৰা পৰিচালিত আৰু ৰংঘৰ চিনে প্ৰডাকছন্‌ছৰ বেনাৰত নিৰ্মিত এইখন প্ৰথম অসমীয়া থ্ৰিলাৰধৰ্মী চিনেমা আছিল। ব্যৱসায়িক ভাৱে ডক্তৰ বেজবৰুৱা আছিল অত্যন্ত সফল অসমীয়া কথাছবি। ডক্তৰ বেজবৰুৱাই অসমীয়া বাণিজ্যিক ধাৰাৰ ছবিৰ পাতনি মেলিছিল বুলি কোৱা হয়। পাছৰ সময়ত অসমীয়া তাৰকা অভিনেতা নিপন গোস্বামীয়ে এই ছবিত নায়কৰ চৰিত্ৰত অভিনয় কৰিছিল। আনহাতে অসমৰ এজন প্ৰসিদ্ধ কণ্ঠশিল্পী দ্বিপেন বৰুৱায়ো এই চলচ্চিত্ৰৰ জৰিয়তেই সংগীত জগতত প্ৰথম খোজ দিছিল। ১৯৭০ চনত 'ডক্তৰ বেজবৰুৱা'ই শ্ৰেষ্ঠ আঞ্চলিক ছবিৰ ৰাষ্ট্ৰীয় বঁটা লাভ কৰিছিল।

কাহিনী সাৰাংশ

এগৰাকী অধ্যৱসায়ী ডাক্তৰে বিলাতত পঢ়া শেষ কৰি ডিব্ৰুগড়ৰ ওচৰৰে এখন ঠাইত নিজাকৈ এটা গৱেষণাগাৰ খুলি দেশৰ সেৱাত লাগিবলৈ মন কৰে। তেখেতৰ বাল্যবন্ধু চাহ বগিচাৰ মালিক ললিত দুৱৰা সপৰিয়ালে ডক্তৰ বেজবৰুৱাৰ গৱেষণাগাৰলৈ ফুৰিবলৈ আহোঁতে পুত্ৰ মতি নিৰুদ্দেশ হয়। ড॰ বেজবৰুৱাই নিজকে সেই দোষৰ ভাগী কৰি মদৰ ৰাগীতে দিন নিয়াবলৈ আৰম্ভ কৰে। এদিনাখন ৰাতি কেইজনমানে ঠগ-বদমাছে আহি ডক্তৰক বন্দী কৰি গৱেষণাগাৰ আৰু হস্পিটেলখন দখল কৰে।

বদমাছসকলৰ চৰ্দাৰ পৰমা হাজৰিকাৰ মুখ মণ্ডল ডা. বেজবৰুৱাৰ সতে মিলি যায় বাবে পৰম হাজৰিকাই ডা. বেজবৰুৱাৰ ছদ্মবেশ গ্ৰহণ কৰে, আৰু ডাক্তৰৰ পদবীত নিজকে বহুৱাই নিজৰ গৰ্হিত কামবোৰ কৰি থাকে। নিজ পুত্ৰক হেৰুৱাই ললিত দুৱৰা পত্নীয়ে মানসিক ভাৰসাম্য হেৰুৱাই পেলায় আৰু নকল ডাক্তৰক দেখুৱাবলৈ ডিব্ৰুগড়লৈ আহে। ডিব্ৰুগড়ৰপৰা উভতি আহোঁতে তেওঁলোকে গাড়ীৰ পিছফালে এটা সৰু ল'ৰা বহি অহা দেখিবলৈ পায়। ল'ৰাজনৰ হাতত প্ৰদীপ নামটো খোদাই কৰি লিখা আছিল। দুৱৰা পৰিয়ালে প্ৰদীপক তুলি লয়।
ক্ৰমিক নং
গীত
কণ্ঠ
গীতিকাৰ
১ জিলিকি জিলিকা তৰা আকাশৰে দ্বিপেন বৰুৱা ব্ৰজেন বৰুৱা
২ কি নাম দি মাতিম দ্বীপেন বৰুৱা আৰু নিৰ্মলা মিশ্ৰ নিৰ্মলপ্ৰভা বৰদলৈ
৩মইনা কোন বিধাতাই সাজিলে দ্বীপেন বৰুৱা আৰু ৰেণু বৰুৱা ব্ৰজেন বৰুৱা
৪ফুল ফুল ফুল দ্বীপেন বৰুৱা আৰু নিৰ্মলা মিশ্ৰ এলি আহমেদ

সন্মান

ডক্তৰ বেজবৰুৱাই ১৯৬৯ চনৰ সপ্তদশ ৰাষ্ট্ৰীয় চলচ্চিত্ৰ বঁটাত অসমীয়া ভাষাৰ শ্ৰেষ্ঠ ছবিৰ সন্মান লাভ কৰিছিল।

তথ্য সংগ্ৰহ

বাহ্যিক সংযোগ

ইউটিউৱত ডক্তৰ বেজবৰুৱা

শ্ৰেণী:অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:১৯৬০ দশকৰ অসমীয়া চলচ্চিত্ৰ
শ্ৰেণী:১৯৬৯ বৰ্ষৰ চলচ্চিত্ৰ
ৰমিলা থাপাৰ

ৰমিলা থাপাৰ (জন্ম: ৩০ নৱেম্বৰ ১৯৩১) ভাৰতৰ এগৰাকী অগ্ৰগণ্য ইতিহাসবিদ, যিয়ে প্ৰাচীন ভাৰতীয় ইতিহাস আৰু ইতিহাস-চিন্তাৰ ক্ষেত্ৰত গভীৰ আৰু প্ৰভাৱশালী অৱদান আগবঢ়াইছে। তেওঁৰ ৰচনাসমূহত ইতিহাসৰ ব্যাখ্যা, অতীতৰ পুনৰগঠন আৰু বৰ্তমানৰ সৈতে তাৰ সম্পৰ্ক বিশেষভাৱে আলোচিত হয়।

উদ্ধৃতি

ইতিহাস সদায় বৰ্তমানৰ পৰা ব্যাখ্যা কৰা হয়।

অতীতৰ বিষয়ে আমাৰ জ্ঞান সদায় বৰ্তমানৰ প্ৰশ্নসমূহৰ দ্বাৰা গঢ় লয়।

ইতিহাস কেৱল ঘটনাৰ সৰল তালিকা নহয়; ই এক ব্যাখ্যামূলক প্ৰক্ৰিয়া।

প্ৰতিখন সমাজে নিজৰ অতীত পুনৰ গঢ়ে, আৰু এই প্ৰক্ৰিয়াতেই ইতিহাসৰ অৰ্থ নিহিত থাকে।

অতীতৰ অধ্যয়ন কেৱল তথ্য সংগ্ৰহ নহয়; ই সেই তথ্যসমূহৰ সমালোচনামূলক বিশ্লেষণ।

-

তথ্যসূত্ৰ

Category:ইতিহাসবিদ
Category:ভাৰতীয় ব্যক্তি
Category:১৯৩১ চনত জন্ম
বৰ্ষা ৰাউত

বৰ্ষা ৰাউত (वर्षा राउत) এগৰাকী নেপালী অভিনেত্ৰী, যি নেপালী চলচ্চিত্ৰ উদ্যোগত নিজৰ অৱদানৰ বাবে জনাজাত। তেওঁ সমালোচনাসমূহত উচ্চ প্ৰশংসিত চলচ্চিত্ৰসমূহ যেনে জাত্ৰা আৰু গোপী ত অভিনয় কৰিছে, লগতে ছক্কা পাঞ্জা, ছক্কা পাঞ্জা ২ আৰু জাত্ৰাই জাত্ৰাৰ দৰে বাণিজ্যিকভাৱে সফল চলচ্চিত্ৰতো কাম কৰিছে।

জীৱন আৰু কৰ্মজীৱন

বৰ্ষা ৰাউতে বিভিন্ন সংগীত ভিডিঅ', বিজ্ঞাপন আৰু নেপালী চলচ্চিত্ৰত অভিনয় কৰিছে। তেওঁ ২০১৩ চনত সংগীত ভিডিঅ' ৰোজেকো মাইলেৰ জৰিয়তে মডেল হিচাপে নিজৰ কেৰিয়াৰ আৰম্ভ কৰে। তাৰপিছত, তেওঁ কিছুমান সংগীত ভিডিঅ'ত অংশগ্ৰহণ কৰি পিছত চলচ্চিত্ৰ জগতলৈ প্ৰৱেশ কৰে।

তেওঁৰ প্ৰথমখন চলচ্চিত্ৰ আছিল নাই বন্ধু ল ৪, য'ত তেওঁ পল শ্বাহ আৰু অঞ্চল শৰ্মাৰ সৈতে অভিনয় কৰিছিল। এই চলচ্চিত্ৰটো বক্স অফিচত সফল হৈছিল। তেওঁৰ উল্লেখযোগ্য চলচ্চিত্ৰসমূহৰ ভিতৰতছক্কা পাঞ্জা, জাত্ৰা আৰু তাৰ সিকুৱেল জাত্ৰাই জাত্ৰা, ছক্কা পাঞ্জা ২, ছক্কা পাঞ্জা ৩, মিষ্টাৰ ঝোলে আৰু গোপী উল্লেখযোগ্য। তেওঁ জাত্ৰা চলচ্চিত্ৰৰ বাবে সমালোচকসকলৰ প্ৰশংসা লাভ কৰিছিল আৰু বিভিন্ন বঁটা লাভ কৰিছে।

বৰ্ষা ৰাউতে ২০১৯ চনৰ ১৪ ফেব্ৰুৱাৰী তাৰিখে সঞ্জোগ কৈৰালাৰ সৈতে বিবাহ পাশত আবদ্ধ হয়।

চলচ্চিত্ৰ তালিকা

চলচ্চিত্ৰ
বৰ্ষ
চলচ্চিত্ৰ
চৰিত্ৰ
পৰিচালক
টোকা
২০১৬
নাই নভন্নু ল ৪
অঞ্জনা
বিকাশ ৰাজ আচাৰ্য
প্ৰথম ছবি
ছক্কা পাঞ্জা
বৃন্দা
দীপাশ্ৰী নিৰৌলা

জাত্ৰা
সম্পদা
প্ৰদীপ ভট্টৰাই

২০১৭
মেৰো পইচা খোই

ৰ'জ ৰানা

ছক্কা পাঞ্জা ২
বৃন্দা
দীপাশ্ৰী নিৰৌলা

ফাটেকো জুত্তা

নিকেশ খড়কা
বিশেষ উপস্থিতি
২০১৮
মিষ্টাৰ ঝোলাই
কমলী
ৰামবাবু গুৰুঙ

ছক্কা পাঞ্জা ৩
বৃন্দা
দীপাশ্ৰী নিৰৌলা
বিশেষ উপস্থিতি
২০১৯
চৌকা দৌ

পুৰ্নেন্দু ঝা

গোপী
ঊষা
দীপেন্দ্ৰ লামা
পশু চিকিৎসকৰ ভূমিকা
দাল ভাত তৰকাৰি
জিউ সানচাই
সুদান কে.চি.

জাত্ৰাই জাত্ৰা
সম্পদা
প্ৰদীপ ভট্টৰাই

ছা মায়া ছপাক্কাই
বৰ্ষা
দীপেন্দ্ৰ লামা
বিশেষ উপস্থিতি
২০২৪
মহাজাত্ৰা

বাহ্যিক সংযোগ

তথ্যসূত্ৰ

শ্ৰেণী:নেপালী অভিনেত্ৰী
শ্ৰেণী:নেপালী চলচ্চিত্ৰৰ অভিনেত্ৰী
শ্ৰেণী:জীৱিত ব্যক্তি
প্ৰজ্ঞা সিং ঠাকুৰ

প্ৰজ্ঞা সিং ঠাকুৰ (, জন্ম ২ ফেব্ৰুৱাৰী ১৯৭০; সাধ্বী প্ৰজ্ঞা নামেৰে অধিক পৰিচিত), এগৰাকী ভাৰতীয় ৰাজনীতিবিদ আৰু প্ৰাক্তন সংসদ সদস্য৷ তেওঁ ভুপালক প্ৰতিনিধিত্ব কৰিছিল৷ তেওঁ ভাৰতীয় জনতা পাৰ্টিৰ অন্তৰ্গত। তেওঁ কলেজীয়া দিনত অখিল ভাৰতীয় বিদ্যাৰ্থী পৰিষদৰ সক্ৰিয় সদস্য আছিল আৰু পিছলৈ ৰাষ্ট্ৰীয় স্বয়ংসেৱক সংঘৰ বিভিন্ন সংযুক্ত সংগঠনত যোগদান কৰিছিল।

২০০৮ চনত মালেগাঁৱত সংঘটিত হোৱা বোমা বিস্ফোৰণত ১০ জন লোক নিহত হোৱাৰ লগতে আৰু ৮২ জন আহত হয়। তেওঁ উক্ত বোমা বিস্ফোৰণৰ জড়িত আছিল বুলি অভিযোগ উত্থাপন হৈছে৷ তেওঁৰ বাইকখন বোমা বিস্ফোৰণত ব্যৱহাৰ হোৱা বুলি ধৰা পৰাৰ পিছতে সন্ত্ৰাসবাদৰ অভিযোগত তেওঁক গ্ৰেপ্তাৰ হয়। বৰ্তমান তেওঁৰ ওপৰত অবৈধ কাৰ্যকলাপ (প্ৰতিৰোধ) আইনৰ অধীনত একাধিক অভিযোগত বিচাৰ চলি আছে। ২০১৭ চনত ৰাষ্ট্ৰীয় তদন্ত সংস্থাই কিছুমান গুৰুতৰ অভিযোগ বাদ দিয়াৰ পিছত স্বাস্থ্যজনিত কাৰণত তেওঁ জামিন লাভ কৰে।

ঠাকুৰে ২০১৯ চনৰ ভাৰতীয় সাধাৰণ নিৰ্বাচনত ভুপাল সমষ্টিৰ পৰা প্ৰতিদ্বন্দ্বিতা কৰিছিল৷ তেওঁ ভাৰতীয় জাতীয় কংগ্ৰেছৰ মধ্যপ্ৰদেশৰ প্ৰাক্তন মুখ্যমন্ত্ৰী দিগ্বিজয় সিঙৰ বিৰুদ্ধে প্ৰতিদ্বন্দ্বিতা কৰিছিল।তেওঁ প্ৰথমবাৰৰ বাবে নিৰ্বাচনত প্ৰতিদ্বন্দ্বিতা কৰি ৩৬৪,৮২২ টা ভোটৰ ব্যৱধানত জয়লাভ কৰে।

২০১৯ চনৰ ২১ নৱেম্বৰত সাধ্বী প্ৰজ্ঞা সিং ঠাকুৰক প্ৰতিৰক্ষা মন্ত্ৰী ৰাজনাথ সিঙৰ নেতৃত্বত গঠিত ২১ জনীয়া সংসদীয় প্ৰতিৰক্ষা পৰামৰ্শদাতা সমিতিৰ অংশ হিচাপে নিযুক্তি দিয়া হয়। সংসদত নাথুৰাম গডছেক দেশপ্ৰেমিক বুলি অভিহিত কৰা মন্তব্যৰ পিছত বিৰোধী দলৰ সদস্যসকলে তেওঁক সমালোচনা কৰে। ২৮ নৱেম্বৰত প্ৰতিৰক্ষা সমিতিৰ লগতে বিজেপি সংসদীয় দলৰ বৈঠকৰ পৰাও তেওঁক অপসাৰণ কৰা হয়।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
বাৰ্বাৰা আলিমাডি

বাৰ্বাৰা এন আলিমাডি (; প্ৰায় ১৯৭২ – ২৭ এপ্ৰিল ২০২০) এগৰাকী উগাণ্ডাৰ ৰাজনীতিবিদ আৰু মানৱ অধিকাৰ কৰ্মী আছিল।

প্ৰাৰম্ভিক জীৱন

আলিমাডিৰ উগাণ্ডাত জন্ম হৈছিল৷ তেওঁৰ পিতৃ এৰিফাছ ওটেমা আলিমাডি, যি আছিল উগাণ্ডাৰ তৃতীয় প্ৰধানমন্ত্ৰী (১৯৮০–১৯৮৫)। তেওঁৰ ভাতৃ মিল্টন আলিমাদি, সাংবাদিক আৰু বাতৰি কাকতৰ প্ৰতিষ্ঠাপক।

আলিমাডীয়ে গয়াজা হাইস্কুলত শিক্ষা গ্ৰহণ কৰিছিল৷ তাৰ পিছত তেওঁৰ পৰিয়াল নিৰ্বাসনলৈ গৈছিল যেতিয়া দ্বিতীয় ওবোটে চৰকাৰক উৎখাত কৰা হৈছিল। আলিমাডিয়ে ইংলেণ্ডত অভিযান্ত্ৰিক অনুশীলন কৰিছিল এজন আৰক্ষী বিষয়াই স্তন চেপি ধৰাৰ পিছত এই আক্ৰমণ টেলিভিছনত প্ৰচাৰ কৰাৰ পিছত বাৰ্বাৰা আলিমাডিয়ে সহযোগিতামূলকভাৱে এক প্ৰতিবাদৰ আয়োজন কৰে। ইয়াক উগাণ্ডাত "ব্ৰা প্ৰতিবাদ" বুলি জনা যায়।

আলিমাডি ৰাজনৈতিক দল এফ ডি চিৰ এজন কৰ্মী আছিল,আৰু ২০১৯ চনত নতুনকৈ গঠন হোৱা এলায়েন্স ফৰ নেচনেল ট্ৰেন্সফৰ্মেচনত যোগদান কৰে৷ আলিমাডি তেওঁলোকৰ আন্তঃৰাষ্ট্ৰীয় পৰিক্ৰমা সচিব হয় আৰু প্ৰব্ৰজনকাৰী উগাণ্ডাৰ লোকসকলৰ সমন্বয় সাধন কৰে। আৰক্ষীয়ে তেওঁৰ মৃত্যুৰ তদন্ত আৰম্ভ কৰে। ২০২১ চনত তেওঁৰ স্মৃতিত বাৰ্বাৰা আলিমাডি ফাউণ্ডেশ্যন আৰম্ভ কৰা হৈছিল, যাতে ছাত্ৰ-ছাত্ৰীসকলক বিশেষকৈ ছোৱালীক কলেজ আৰু বিশ্ববিদ্যালয়ৰ বৃত্তি প্ৰদান কৰিব পাৰি।

তথ্যসূত্ৰ

শ্ৰেণী:উগাণ্ডাৰ নাৰী অধিকাৰ কৰ্মী
তাল পিঠা

তাল পিঠা হৈছে এবিধ পিঠা বিশেষ। পিঠাগুৰি, গুৰ বা চেনি আৰু তালৰ ৰস ব্যৱহাৰ কৰি এই পিঠা বনোৱা হয়। এই পিঠা সুগন্ধি আৰু স্বাস্থ্যসন্মত। অসমৰ লগতে ওচৰ চুবুৰীয়া ৰাজ্য সমূহত তালপিঠা বিভিন্ন কৌশল প্ৰয়োগেৰে বনোৱা হয়। তালপিঠা, ভাপত দি বা তেলত ভাঁজি তৈয়াৰ কৰিব পাৰি।

উপলব্ধতা

পশ্চিম বংগ, ত্ৰিপুৰা, অসম, মিজোৰাম, নাগালেণ্ড, মেঘালয়, মণিপুৰ, উৰিষ্যা, ঝাড়খণ্ড, আৰু বিহাৰত তালৰ পিঠা বিভিন্ন কৌশল প্ৰয়োগেৰে বনোৱা হয়। পকা তালৰ ৰসৰ পৰা নিৰ্গত সুগন্ধিয়ে এই পিঠাত বিশেষ সোৱাদ প্ৰদান কৰে।

প্ৰয়োজনীয় সামগ্ৰী

পকা তাল,
পিঠা গুড়ি,
চেনি বা গুৰ আৰু
ৰিফাইন তেল অথবা ডালডাৰ

ৰন্ধন শৈলী

প্ৰথমতে ভালদৰে পকা তালটোৰ ওপৰৰ ক’লা বাকলিটো কাটি পেলাই তালৰ গুটিটোৰ ওপৰত জাবৰুৱা ৰসাল হালধীয়া অংশটো অলপ পানীলোৱা এটা ডাঙৰ পাত্ৰত থৈ দুহাতেৰে সেইটো মোহাৰি থাকিলে ৰস ওলায়। তাৰ পিছত গুটিটো পেলাই দি ৰসখিনি পৰিষ্কাৰ পাতল কাপোৰেৰে ছেকিলে পুনৰবাৰ আন এখন কাপোৰেৰে মণ্ডখিনি বান্ধি অলপ সময় ওলোমাই থব লাগে। তিতালগা পনীয়া ৰসখিনি ওলাই যোৱাৰ পিছত তালৰ লগত পিঠাগুড়ি আৰু অলপ চেনি মিহলাই কেৰাহীত গৰম তেল বা ডালডাত মালপোৱাৰ আকাৰত ভাজি ল’লেই তালপিঠা খোৱাৰ বাবে উপযোগী হয়।

তথ্য সংগ্ৰহ

শ্ৰেণী:অসমৰ খাদ্য
সংগীত (ভাৰতীয় পৰম্পৰা)

সংগীত (দেৱনাগৰী: , IAST: ), যাক সম্গীত বা সঙ্গীতা বুলিও লিখা হয়, ভাৰতীয় পৰম্পৰাত "সংগীত আৰু সম্পৰ্কিত প্ৰদৰ্শন কলা"ক বুজায়। গাই বেকৰ মতে, "সং-" মূলটোৱে সংগীত কলাৰ প্ৰেক্ষাপটত "একত্ৰিত হোৱা, একেলগে আহি সুসমঞ্জস্যপূৰ্ণ মিশ্ৰণ, একতা" বুজায়। সংগীতৰ অৰ্থ হৈছে যিকোনো ধৰণৰ সংগীতৰ সৈতে গান গোৱা, সুৰময় আবৃত্তি বা সমবেত গান। কিছুমান মধ্যযুগীয় সাহিত্য যেনে পুৰাণ আৰু কাব্যিক গ্ৰন্থ যেনে কথাসৰিৎসাগৰত, সম্পৰ্কিত শব্দ সংগীত-শাস্ত্ৰ আৰু সংগীত-বিদ্যাৰ অৰ্থ হৈছে "গান আৰু সংগীতৰ সৈতে নৃত্যৰ কলা, বিজ্ঞান বা জ্ঞান।"

সংগীতক সাধাৰণতে তিনিটা আন্তঃসম্পৰ্কিত জ্ঞানৰ শ্ৰেণীত বিভক্ত কৰা হয়: গীত (কণ্ঠ সংগীত, গান), বাদ্য (যন্ত্ৰ সংগীত), আৰু নৃত্য (নৃত্য, গতিবিধি)। এই ধাৰণাসমূহ হিন্দু ধৰ্মৰ বৈদিক সাহিত্য যেনে ঐতৰেয় ব্ৰাহ্মণ আৰু প্ৰাচীন উত্তৰ-বৈদিক সংস্কৃত গ্ৰন্থ যেনে নাট্য শাস্ত্ৰ, পঞ্চতন্ত্ৰ, মালৱিকাগ্নিমিত্ৰ আৰু কথাসৰিৎসাগৰত পোৱা যায়। জৈমিনীয় ব্ৰাহ্মণ আৰু ঐতৰেয় আৰণ্যকত এটা তাঁৰযুক্ত যন্ত্ৰৰ সমানুপাতিক দৈৰ্ঘ্যৰ বৰ্ণনা দিয়া হৈছে, আৰু ইয়াক কাব্যিক ছন্দৰ সৈতে তুলনা কৰা হৈছে। ইয়াক প্ৰাচীন হিন্দু গ্ৰন্থত "গান্ধৰ্ব সংগীত" বুলি উল্লেখ কৰা হৈছে, যাৰ নেতা হিচাপে বৈদিক ঋষি নাৰদক উল্লেখ কৰা হৈছে – যি ঋগ্বেদৰ সাতটা স্তোত্ৰৰ ৰচয়িতা। হিন্দু দেৱী সৰস্বতীক এই গ্ৰন্থসমূহত সংগীতৰ উৎস আৰু পৃষ্ঠপোষক হিচাপে শ্ৰদ্ধা কৰা হয়। সংগীত ৰত্নাৱলী, সংগীত ৰত্নমালা, সংগীত দৰ্পণ, সংগীত শিৰোমণি আৰু সংগীত সাগৰ।

১৩শ শতিকাৰ সংগীত ৰত্নাকৰ গ্ৰন্থখন উত্তৰ আৰু দক্ষিণ ভাৰতীয় সংগীত পৰম্পৰাত প্ৰভাৱশালী হৈছে আৰু বহুতো ভাষাত উপলব্ধ। তাৰলা মেহতাৰ মতে, ইয়াত কোৱা হৈছে যে "সংগীত গান, নৃত্য আৰু যন্ত্ৰ সংগীতৰ সমন্বয়।" মেহতাৰ মতে, অভিজ্ঞতা আৰু ধাৰণাৰ সংমিশ্ৰণে ভাৰতীয় পৰম্পৰাত সংগীতক নাটক প্ৰযোজনাৰ এক অবিচ্ছেদ্য উপাদান হিচাপে প্ৰতিষ্ঠা কৰিছে।
অনুপ সংগীত বিলাস
হৃদয় প্ৰকাশ
ৰাম কৌতূহল
সংগীত চূড়ামণি
সংগীত মকৰন্দ
সংগীত মুক্তাৱলী
সংগীত পৰিজাত
সংগীত পুষ্পাঞ্জলি
সংগীত সময়সাৰ (জৈন গ্ৰন্থ, ৰচয়িতা: পাৰ্শ্বদেৱ)
সংগীত সাৰ
সংগীত বিনোদ
সুভোদিনী

আৰু

ভাৰতীয় ধ্ৰুপদী সংগীত
ভাৰতীয় সংগীত যন্ত্ৰৰ তালিকা
নাট্য শাস্ত্ৰ
তাল

উল্লেখ

শ্ৰেণী:সংগীত